ഫഹ്‌മി ഹുവൈദി

അറബ് ലോകത്തെ പ്രമുഖ പത്രപ്രവർത്തകനും കോളമിസ്റ്റുമാണ്‌  ഈജിപ്തുകാരനായ ഫഹ്‌മി ഹുവൈദി(അറബിക്:فهمي هويدي).  സമകാലിക ഇസ്‌ലാമിക ചിന്ത,അറബ്-മുസ്‌ലിം ലോകത്തെ പ്രശ്നങ്ങൾ എന്നീ വിഷയങ്ങളിൽ പ്രത്യേക ശ്രദ്ധകേന്ദ്രീകരിച്ചുകൊണ്ടുള്ളതാണ്‌ ഫഹ്‌മി ഹുവൈദിയുടെ രചനകൾ. ഇപ്പോൾ ശുറൂഖ് പത്രത്തിൽ ജോലിചെയ്യുന്നു.പ്രബോധനം വാരിക, 2010 ജൂലൈ 17

ജീവിതരേഖ
1937-ൽ ജനനം. പിതാവ് അബ്ദുറസാഖ് ഹുവൈദി ഇഖ്‌വാനുൽ മുസ്‌ലിമൂന്റെ സ്ഥാപക നേതാക്കളിൽ ഒരാളായിരുന്നു.  കൈറോ യൂനിവേഴ്സിറ്റിയിൽ നിന്ന് നിയമത്തിൽ ബിരുദമെടുത്ത ഫഹ്‌മി ഹുവൈദി 52 വർഷമായി പത്രപ്രവർത്തന രംഗത്തുണ്ട്. ഹുവൈദിയുടെ പ്രതിവാര ലേഖനം ഒരേസമയം എട്ട് അറബ് രാജ്യങ്ങളിലും അൽ-ജസീറ നെറ്റിലും പ്രസിദ്ധീകരിച്ചു വരുന്നു. പ്രതിദിന കോളം ഒരേ സമയം നാലു അറബ് രാജ്യങ്ങളിലെ വായനക്കാരിലെത്തുന്നു. 1979 ലെ ഇറാൻ വിപ്ലവത്തിനു ശേഷം ആ രാജ്യം സന്ദർശിക്കുന്ന ആദ്യ അറബ് പത്രപ്രവർത്തകനാണ്‌ ഫഹ്‌മി ഹുവൈദി. 

പത്രപ്രവർത്തന ജീവിതം
ഇഖ്‌വാനുൽ മുസ്‌ലിമൂന്റെ പ്രസിദ്ധീകരണമായ 'അദ്ദ‌അവ' യിൽ കാർട്ടൂണുകൾ വരച്ചുകൊണ്ടാണ്‌ ഫഹ്‌മി ഹുവൈദി പത്രപ്രവർത്തന രംഗത്തേക്ക് പ്രവേശിക്കുന്നത്. 1960 കളുടെ ഒടുവിലാണ്‌ ഫഹ്‌മി ഹുവൈദി അൽ അഹ്‌റാം പത്രത്തിൽ ചേരുന്നത്. 1979 ൽ കുവൈറ്റിലെ അൽ-അറബ് പത്രത്തിന്റെ മാനാജിംഗ് എഡിറ്ററായി.

ഗ്രന്ഥങ്ങൾ
ദ ഖുർ‌ആൻ ആൻഡ് ദ സുൽത്താൻ http://english.aljazeera.net/aboutus/2007/03/2008525185235779114.html
ഇറാൻ ഫ്രം ഇൻസൈഡ്
താലിബാൻ:ഗോഡ് സോൾജിയേഴ്സ് ഇൻ ദ റോങ്ങ് ബാറ്റിൽ
ഇസ്‌ലാം ഇൻ ചൈന
ഫോർ ഇസ്‌ലാം ആൻഡ് ഡെമോക്രസി
സിറ്റിസൺ നോട്ട് ദിമ്മീസ്
ദ ഡിസ്കോഴ്സ് ഓഫ് സെക്കുലർ മിലിറ്റൻസി ഇൻ ദ ബാലൻസ്

അവലംബം

വർഗ്ഗം:അറബ് പത്രപ്രവർത്തകർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഈജിപ്ഷ്യൻ പത്രപ്രവർത്തകർ
വർഗ്ഗം:അറബ് പരിഭാഷകർ